LIETUVOS RESPUBLIKOS SVEIKATOS APSAUGOS MINISTRO 
ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2000 M. SPALIO 6 D. ĮSAKYMO NR. 529 „DĖL MEDICINOS PAGALBOS PRIEMONIŲ SĄRAŠO PATVIRTINIMO“ PAKEITIMO

2008 m. lapkričio 26 d. Nr. V-1151
Vilnius


Vadovaudamasis Lietuvos Respublikos sveikatos draudimo įstatymo (Žin., 1996, Nr. 55-1287; 2002, Nr. 123-5512; 2005, Nr. 67-2402) 10 straipsnio 1 dalimi, Ligų ir kompensuojamųjų vaistų joms gydyti, Kompensuojamųjų vaistų ir Kompensuojamųjų medicinos pagalbos priemonių sąrašų (A, B ir C sąrašų) keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. 159 (Žin., 2002, Nr. 39-1450; 2007, Nr. 21-788), 41 punktu,
pakeičiu Medicinos pagalbos priemonių, kurių išlaidos ambulatorinio gydymo metu kompensuojamos iš Privalomojo sveikatos draudimo fondo biudžeto lėšų, sąrašą (C sąrašą), patvirtintą Lietuvos Respublikos sveikatos apsaugos ministro 2000 m. spalio 6 d. įsakymu Nr. 529 „Dėl Medicinos pagalbos priemonių sąrašo patvirtinimo“ (Žin., 2000, Nr. 85-2609; 2004, Nr. 152-5563; 2005, Nr. 61-2184, Nr. 142-5146; 2006, Nr. 14-522, Nr. 35-1280, Nr. 67-2482, Nr. 123-4658; 2008, Nr. 22-824, Nr. 46-1742) ir išdėstau sąrašo eilutę „Diagnostinės juostelės gliukozei nustatyti“ taip:

	Diagnostinės juostelės gliukozei nustatyti
	Vaikams, sergantiems 1-ojo tipo cukriniu diabetu, – iki 1800 juostelių per metus; suaugusiems, sergantiems 1-ojo tipo cukriniu diabetu, – iki 600 juostelių per metus; vaikams, sergantiems 2-ojo tipo cukriniu diabetu ir besigydantiems insulinu – 900 juostelių per metus, vaikams sergantiems 2-ojo tipo cukriniu diabetu ir vartojantiems geriamus hipoglikemizuojančius vaistus – 450 juostelių per metus; suaugusiems, sergantiems 2-ojo tipo cukriniu diabetu ir besigydantiems insulinu, – iki 300 juostelių per metus; suaugusiems, sergantiems 2-ojo tipo cukriniu diabetu ir vartojantiems peroralius hipoglikemizuojamuosius vaistus, – iki 150 juostelių per metus; nėščiosioms, sergančiosioms cukriniu diabetu, – papildomai 600 juostelių nėštumo laikotarpiu; nėščiosioms, sergančioms gestaciniu diabetu, – 150 juostelių nėštumo laikotarpiu. Išrašo endokrinologas, terapeutas, pediatras ar šeimos gydytojas.

